Diari Oficial de la Generalitat Valenciana


Sumari del DOGV 7457, del 03-02-2015 (2015/721)

Notificació de la sentència dictada en el procediment ordinari número 148/2010.
-------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/721


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 148/2010. [2015/721]  
Procediment ordinari número 000148/2010  
De: Comunitat de Propietaris Don Sancho.  
Procuradora: Antonia Faustina García Mora.  
Contra: Hoteles Pórtico, SL, José Miguel Díez Navarro, Joaquín Pérez Amorós i Construnet 2001, SL.  
Procuradors: Christian Ruiz Martínez, Margarita Tornel Saura, Vicente José Castaño López.  
En este procediment ordinari, seguit a instàncies de la Comunitat de Propietaris Don Sancho contra Hoteles Pórtico, SL, José Miguel Díez Navarro, Joaquín Pérez Amorós i Construnet 2001, SL, s'ha dictat sentència que, literalment, diu:  
  
«Sentència número 241/2013  
Elx, 4 de desembre de 2013  
Ángel Garrote Pérez, magistrat jutge titular del Jutjat de Primera Instància número 2 d'Elx, he vist les presents actuacions de juí ordinari, seguides davant d'este jutjat amb el número 148 de l'any 2010, a instàncies de la Comunitat de Propietaris de l'Edifici Don Sancho, situat a Guardamar del Segura, carrer de la Fonteta, número 15, representada per la procuradora senyora García Mora, assistida pel lletrat senyor Gómez Aldeguer, contra la mercantil Hoteles Pórtico, SL, representada pel procurador senyor Ruiz Martínez, assistida pel lletrat senyor Zaragoza Pons; José Miguel Díez Navarro, representat per la procuradora senyora Tornel Saura, assistit pel lletrat senyor Estevan Mataix; Joaquín Pérez Amorós, representat pel procurador senyor Castaño López, assistit pel lletrat senyor Rodríguez Trives, i contra la mercantil Construnet 2001, SL, sobre responsabilitat decennal.  
Dispositiva  
Estime parcialment la demanda interposada per la Comunitat de Propietaris de l'Edifici Don Sancho, situat a Guardamar del Segura, carrer de la Fonteta, número 15, contra la mercantil Hoteles Pórtico, SL, José Miguel Díez Navarro, Joaquín Pérez Amorós i contra la mercantil Construnet 2001, SL, i dispose:  
1. Condemnar solidàriament els demandats Hoteles Pórtico, SL, Joaquín Pérez Amorós i Construnet 2001, SL, a reparar in natura, en la forma descrita en l'informe pericial elaborat pel pèrit senyor Alcaraz, les fissures de les baranes dels patis de llums.  
2. Condemnar la codemandada Hoteles Pórtico, SL, a efectuar les obres de substitució de la coberta en els termes de l'informe de la part actora.  
3. Absoldre els codemandats de la resta de peticions dirigides en contra seu.  
4. Que cada una de les parts abonarà les costes generades a la seua instància i les comunes a mitges, excepte les corresponents a José Miguel Díez Navarro, les quals s'imposen a la part actora.  
Notifiqueu esta sentència a les parts, i feu-los saber que no és ferma i que en contra es podrà preparar un recurs d'apel·lació davant d'este jutjat, per a l'Audiència Provincial d'Alacant (Secció Novena amb seu a Elx), en el termini dels 20 dies següents a la notificació.  
  
Per a la interposició del recurs previst en esta resolució és requisit ineludible constituir un depòsit amb caràcter previ en el compte de depòsits i consignacions d'este Jutjat número 163-1739-42-0900-07, i s'ha d'indicar en el resguard d'ingrés i en el camp ?Concepte en què es realitza- la menció de ?recurs- amb la numeració següent: 20 per als de reposició i 22 per als d'apel·lació. S'ha d'adjuntar la fotocòpia de l'ingrés a l'escrit d'interposició del recurs. Sense estos requisits no s'admetrà el recurs.  
Porteu l'original al llibre de sentències.  
Esta és la meua sentència, de la qual cal expedir un testimoniatge perquè s'unisca a les actuacions, que pronuncie, mane i firme.»  
  
I atés que el demandat, Construnet 2001, SL, es troba en parador desconegut, expedisc este edicte a fi que li valga de notificació de forma deguda.  
  
Elx, 20 de gener de 2015.- La secretària judicial: M. Esmeralda González Sánchez.